Document ID: 31993R1771

KOMISSION ASETUS (ETY) N:o 1771/93,
annettu 2 päivänä heinäkuuta 1993,
tietojen toimittamisesta tupakka-alalla vuoden 1993 sadosta alkaen
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1) ja erityisesti sen 21 artiklan,
sekä katsoo, että
on tärkeätä täsmentää asetuksen (ETY) N:o 2075/92 ja sen täytäntöön panemiseksi annettujen asetusten mukaisesti toimitettavat tiedot,
hallinnon moitteettoman toiminnan varmistamiseksi on kyseiset tiedot suotavaa koota yhteen ja vahvistaa niiden toimittamisen aikataulu, ja
tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Jäsenvaltioiden on vuoden 1993 tupakan sadosta alkaen toimitettava liitteissä I-III esitetyt tiedot kyseisissä liitteissä ilmoitettuja määräpäiviä noudattaen.
Nämä tiedot on annettava satovuosittain ja lajikeryhmittäin.
2 artikla
Jäsenvaltioiden on toteutettava tarvittavat toimenpiteet varmistaakseen, että taloudelliset toimijat antavat tarvittavat tiedot niille asianmukaisissa määräajoissa.
3 artikla
Komission asetusta (ETY) N:o 1076/78(2) sovelletaan edelleen vuoden 1993 satoja aiempien tupakkasatojen osalta toimitettaviin tietoihin. Tiedot ensiasteen jalostusyritysten varastoista on kuitenkin toimitettava tämän asetuksen liitteen III mukaisesti.
4 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä heinäkuuta 1993.

Labels: 17
19
10
6
12